LaMorena

Ka la Morena
LaMorena ke letšatši le bohlokwa leo batho ba hlankelago Morena. Ke letšatši leo bakiresete ba yago di kerekeng go ya go hlankela modimo. Ka la Morena batho ba a rapela, ba opela dikoša tša kereke, ebile go theeletšwa le dikoša tša semoya. Go reriwa lentšu la morena ka go ruta batho tsela yeo e lego gore batho ba swanetše go phela ka gona gore ba kgone go tlo ba batho bao ba nepilego. Letšatši la Morena e le go Sontaga, le thuša batho gore ba kgone go gola semoyeng le gore ba kgone go tseba ka histori ya ngwana modimo.Gape ebile bangwe ba le bitša letšatši leo le kgethilwego ke morena gore ebe la maikhutšo ka ge go bolelwela gore ke letšatši la bo šupa leo e lego gore modimo o ile a khutša ka lona ge a bopa legodimo le lefase. 

Godimo ga fao, letšatši la morena le godiša kwano magareng a malapa le ditšhaba. Malapa aya kerekeng mmogo gomme se se tiiša tumelo ya bona go tee le kamano ya bona. Dikopano tsa kerekeng di thuša bangwe gore ba kgone go kwešiša maphelo a bona, ka ge ba kgona go kopana le batho ba dira segwera, ba botšana ka tša bophelo le go thekgana. Gape Sontaga e thuša gore motho a kgone go i tekola le go rapela. Ba dumedi ba tšeya letšatši le go leboga modimo ka ditšhegofatšo tšeo a ba direlago tšona le go kgopela go bontšhwa tsela ka matšatši ao a latelago. Se se direla gore motho o mongwe le o mongwe a kgone go lekola mediro ya gagwe , le go ipeela dipakane tša semoya. Go tšwa kerekeng, malapa a boya gae ba ja dijo tša sontaga ba dutši go tee ebile go thabilwe . Ba buša gape ba bolela ka tšeo di diragetšego kerekeng le molaetša wo ba o hweditšego wa letšatši.

Se sengwe ka sontaga ke gore, ka morago ga beke ya go lapišwa ke mebereko, maikarabelo le dikolo batho ba kgona go ikhutša semoyeng le mmeleng. Ba kereki ka bontšhi ba tshepa gore go khutša ka la Morena go tsamaišana le taetšo ya mangwalong a makgethwa. Ka go ikhutša le go kgaogana le dilwanalwana tšeo de sego bohlokwa, ba dumedi ba kgona go ilekola ka maphelo a bona le go tiiša ditumelo tša bona. Letšatši la morena le bohlokwago ba dumedi ba bantšhi. Ke letšatši leo le beilwego gore go tumišwe, go khutšiwe, letšatši la dikopano le ditemogo.

 Ditšhupetšo